|  |  |  |  |  |  |
| --- | --- | --- | --- | --- | --- |
|  ΕΛΛΗΝΙΚΗ ΔΗΜΟΚΡΑΤΙΑ |  | **ΓΡΑΜΜΑΤΕΙΑ ΣΥΓΚΛΗΤΟΥ** |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |  |
|  |  | Πληροφορίες: ………………….. |  | Θεσσαλονίκη,   |  |
|  |  |
| ΑΡΙΣΤΟΤΕΛΕΙΟΠΑΝΕΠΙΣΤΗΜΙΟΘΕΣΣΑΛΟΝΙΚΗΣ |  | Τηλ. : 2310 99 ……………….  |  | Αριθμ. Πρωτ. :   |
|  | e-mail: gramm-syg@ad.auth.gr |  |
|  | Κτίριο : Διοίκησης «Κ. Καραθεοδωρή» |  |

|  |  |
| --- | --- |
| **ΘΕΜΑ:** Ίδρυσης/επανίδρυση και έγκριση κανονισμού λειτουργίας του ξενόγλωσσου/ Προγράμματος Μεταπτυχιακών Σπουδών με τίτλο «…………………………………………… (ξενόγλωσσος τίτλος\*\*\*\*)» του Τμήματος ………………………… της Σχολής ……………………………. του Αριστοτελείου Πανεπιστημίου Θεσσαλονίκης. **ΣΧΕΤ.:** Η εισήγηση με αριθμό ………/……….. της Επιτροπής Μεταπτυχιακών Σπουδών του Α.Π.Θ. με τα συνημμένα της | **ΠΡΟΣ** Το Εθνικό Τυπογραφείο Τμήμα Α1 Παραλαβής Δημοσιευτέας ΎληςΚαποδιστρίου 34**104 32 Αθήνα** |

Η Σύγκλητος του Αριστοτελείου Πανεπιστημίου Θεσσαλονίκης στη συνεδρίασή της με αριθμό ………../….-….-2024)

 Έχοντας υπόψη:

1. Τις διατάξεις του Ν. 3341/1925 (ΦΕΚ 154/τ. Α΄/22-6-1925) «Περί ιδρύσεως Πανεπιστημίου εν Θεσσαλονίκη», με τον οποίο ιδρύθηκε το Αριστοτέλειο Πανεπιστήμιο Θεσσαλονίκης ως «Πανεπιστήμιον Θεσσαλονίκης», όπως μετονομάστηκε σε «Αριστοτέλειο Πανεπιστήμιο Θεσσαλονίκης» με το άρθρο 7 του Ν. 3108/1954 (ΦΕΚ 314/τ.Α΄/30-12-1954).
2. Τις διατάξεις του Π.Δ. 98/2013 (ΦΕΚ 134/τ.Α΄/5-6-2013, διόρθωση σφάλματος ΦΕΚ 140/τ.Α΄/11-6-2013) «Κατάργηση του Γενικού Τμήματος, μεταφορά έδρας τμήματος και ίδρυση-συγκρότηση, μετονομασία και ανασυγκρότηση Σχολών στο Αριστοτέλειο Πανεπιστήμιο Θεσσαλονίκης».
3. Τις διατάξεις του Π.Δ. 74/20-7-2017 (ΦΕΚ 106/τ.Α΄/31-7-2017) «Μετονομασία της Σχολής Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης».
4. Τη με αριθμό 169775/Ζ1/15-12-2020 απόφαση του Υφυπουργού Παιδείας και Θρησκευμάτων (ΦΕΚ 5710/τ.Β΄/24-12-2020) με θέμα «Μετονομασία του Τμήματος Ποιμαντικής και Κοινωνικής Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης».
5. Τη με αριθμό 131993/Ζ1/16-11-2023 απόφαση του Υπουργού Παιδείας, Θρησκευμάτων και Αθλητισμού (ΦΕΚ 6652/τ.Β΄/23-11-2023) με θέμα «Μετονομασία της Σχολής Οικονομικών και Πολιτικών Επιστημών του Αριστοτελείου Πανεπιστημίου Θεσσαλονίκης».
6. Τις διατάξεις των άρθρων 75-83 του Ν. 4727/2020 (ΦΕΚ 184/τ.Α΄/23-9-2020) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις».
7. Τις διατάξεις του ν. 4624/2019 (ΦΕΚ 137/τ.Α΄/29-08-2019) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις».
8. Τις διατάξεις των άρθρων 16 παρ. 4, 79-89 και 455 του Ν. 4957/2022 (ΦΕΚ 141/τ. Α΄/21-7-2022) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως τροποποιήθηκαν και ισχύουν.
9. Τις διατάξεις των άρθρων 14 και 15 του Ν. 3374/2005 (ΦΕΚ 189/τ.Α΄/2-8-2005) «Διασφάλιση της ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος», όπως ισχύουν.
10. Τις διατάξεις της Υ.Α. με αριθμό Φ5/89656/Β3/13-8-2007 (ΦΕΚ 1466/τ.Β΄/13-8-2007) «Εφαρμογή του Συστήματος Μεταφοράς και Συσσώρευσης Πιστωτικών Μονάδων».
11. Τη με αριθμό 135557/Ζ1/1-11-2022 (αρ. εισ. πρωτ. Α.Π.Θ. 19461/2-11-2022) εγκύκλιο του Υπουργείου Παιδείας και Θρησκευμάτων, με θέμα «Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις” για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
12. Τον Κανονισμό Προγραμμάτων Μεταπτυχιακών Σπουδών του Αριστοτελείου Πανεπιστημίου Θεσσαλονίκης (ΦΕΚ 4084/τ.Β΄/23-6-2023)
13. Τη με αριθμό 26770/24-11-2023 Διαπιστωτική Πράξη του Πρύτανη του Αριστοτελείου Πανεπιστημίου Θεσσαλονίκης (ΦΕΚ 1287/τ.Υ.Ο.Δ.Δ./29-11-2023), περί συγκρότησης του Συμβουλίου Διοίκησης του Αριστοτελείου Πανεπιστημίου Θεσσαλονίκης.
14. Τη με αριθμό 43153/8-2-2024 Διαπιστωτική Πράξη του Πρύτανη του Αριστοτελείου Πανεπιστημίου Θεσσαλονίκης (ΦΕΚ 100/τ.Υ.Ο.Δ.Δ./8-2-2024), περί εκλογής του Χαράλαμπου Φείδα του Νικολάου, Καθηγητή πρώτης βαθμίδας του Τμήματος Γεωλογίας της Σχολής Θετικών Επιστημών, ως Πρύτανη του Αριστοτελείου Πανεπιστημίου Θεσσαλονίκης.
15. Τη με αριθμό 45454/19-2-2024 Διαπιστωτική Πράξη του Προέδρου του Συμβουλίου Διοίκησης και Πρύτανη του Α.Π.Θ. (ΦΕΚ 150/τ. Υ.Ο.Δ.Δ./20-2-2024), περί ορισμού τεσσάρων (4) Αντιπρυτάνεων στο Αριστοτέλειο Πανεπιστήμιο Θεσσαλονίκης, βάσει της παρ. 2 του άρθρου 12 του ν. 4957/2022.
16. Τη με αριθμό 47286/27-2-2024 απόφαση του Πρύτανη του Α.Π.Θ. (ΦΕΚ 1373/τ.Β΄/29-2-2024), περί καθορισμού των τομέων ευθύνης των Αντιπρυτάνεων και των αρμοδιοτήτων που τους μεταβιβάζονται, βάσει του ν. 4957/2022 (παρ. 3 του άρθρου 12) και καθορισμού της σειράς αναπλήρωσης του Πρύτανη, από τους Αντιπρυτάνεις, όταν απουσιάζει ή κωλύεται να ασκήσει τα καθήκοντά του, βάσει του ν. 4957/2022 (παρ. 2 του άρθρου 15),
17. τη με αριθμό 24610/16-11-2023 (ΑΔΑ: 6ΠΜΚ46Ψ8ΧΒ-Χ0Κ) Διαπιστωτική Πράξη του Πρύτανη του Α.Π.Θ. περί συγκρότησης της Συγκλήτου του Α.Π.Θ. για το ακαδημαϊκό έτος 2023-2024 και τις με αριθμό: α) 41092/29-1-2024 (ΑΔΑ:9ΡΟ146Ψ8ΧΒ-2Δ3), β) 47275/26-2-2024 (ΑΔΑ:9ΨΒΤ46Ψ8ΧΒ-Θ8Ψ) και γ) 68373/24-5-2024 (ΑΔΑ:ΨΑΧΚ46Ψ8ΧΒ-048) Διαπιστωτικές Πράξεις του Πρύτανη του Α.Π.Θ. περί ανασυγκρότησης της Συγκλήτου του Α.Π.Θ. για το ακαδημαϊκό έτος 2023-2024.
18. Τη με αριθμό 22476/9-11-2022 (ΑΔΑ: 6ΣΡ046Ψ8ΧΒ-22Σ) απόφαση της Συγκλήτου του Α.Π.Θ. περί συγκρότησης της Επιτροπής Μεταπτυχιακών Σπουδών του Α.Π.Θ. και τις με αριθμό α) 50006/7-3-2024 (ΑΔΑ: ΨΡΘΡ46Ψ8ΧΒ-ΞΞΔ) και β) 58667/15-4-2024 (ΑΔΑ: 9Ι6546Ψ8ΧΒ-Ε4Χ) αποφάσεις της Συγκλήτου του Α.Π.Θ. περί ανασυγκρότησης της Επιτροπής Μεταπτυχιακών Σπουδών του Α.Π.Θ.
19. Την εισήγηση της Συνέλευσης του Τμήματος Μαθηματικών (συνεδρίαση με αριθμό 642/9-5-2024) σχετικά με την ίδρυση του Π.Μ.Σ. με τίτλο «Μαθηματικά και Εφαρμογές», με συνημμένα σε αυτή τη μελέτη σκοπιμότητας και βιωσιμότητας, τον αναλυτικό προϋπολογισμό και την έκθεση ανάλυσης των μεθόδων της εξ αποστάσεως οργάνωσης της εκπαιδευτικής διαδικασίας, τα οποία αποτελούν διακριτά Παραρτήματα της παρούσας απόφασης (Παραρτήματα Ι, ΙΙ και ΙΙΙ) τα οποία εξαιρούνται της δημοσίευσης τους στην Εφημερίδα της Κυβερνήσεως.
20. Τη με αριθμό ……………θετική εισήγηση της Επιτροπής Μεταπτυχιακών Σπουδών του Α.Π.Θ. (συνεδρίαση με αριθμό ……………) σχετικά με την ίδρυση του Π.Μ.Σ με τίτλο «……………..».
21. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, **αποφασίζουμε:**

**Α. Την ίδρυση, από το ακαδημαϊκό έτος 2025-2026, του Προγράμματος Μεταπτυχιακών Σπουδών με τίτλο «Μαθηματικά και Εφαρμογές» του Τμήματος Μαθηματικών της Σχολής Θετικών Επιστημών του Αριστοτελείου Πανεπιστημίου Θεσσαλονίκης, σύμφωνα με τις διατάξεις του Ν.4957/2022 όπως ισχύουν, ως εξής:**

**ΑΡΘΡΟ 1**

**Γενικές διατάξεις**

Το Τμήμα Μαθηματικών της Σχολής Θετικών Επιστημών του ΑΠΘ οργανώνει και λειτουργεί από το ακαδημαϊκό έτος 2025-2026 Πρόγραμμα Μεταπτυχιακών Σπουδών με τίτλο: «Μαθηματικά και Εφαρμογές», σύμφωνα με τις διατάξεις της απόφασης αυτής και τις διατάξεις του Ν. 4957/2022.

**ΑΡΘΡΟ 2**

**Γνωστικό Αντικείμενο-Σκοπός**

**Αντικείμενο** του Π.Μ.Σ. είναι τα Καθαρά Μαθηματικά, δηλαδή σύγχρονα ερευνητικά αντικείμενα της Άλγεβρας, της Μαθηματικής Ανάλυσης και της Γεωμετρίας, καθώς και τα Εφαρμοσμένα Μαθηματικά, όπως οι σύγχρονες πτυχές της Στατιστικής, της Μαθηματικής Μοντελοποίησης και των Υπολογιστικών Μεθόδων**.**

**Σκοπός** του Π.Μ.Σ είναι η προαγωγή της γνώσης και η ανάπτυξη της έρευνας στα Μαθηματικά και τις εφαρμογές τους, όπως αυτές προσδιορίζονται από τις δύο ειδικεύσεις του Π.Μ.Σ.. Ειδικότερα, σκοπός του Π.Μ.Σ. είναι η δημιουργία εξειδικευμένων επιστημόνων υψηλής κατάρτισης στα Μαθηματικά καθώς και σε επιλεγμένες εφαρμογές αυτών.

**Τα μαθησιακά αποτελέσματα και τα** προσόντα όσων θα παρακολουθήσουν επιτυχώς το Μεταπτυχιακό Πρόγραμμα «Μαθηματικά και Εφαρμογές» είναι η υψηλή κατάρτιση στα Μαθηματικά και σε περιοχές εφαρμογών τους. Με τις δυνατότητες αλλά και δεξιότητες που αποκτούν οι απόφοιτοι μπορούν είτε να συνεχίσουν τις σπουδές τους με σκοπό την εκπόνηση διδακτορικής διατριβής σε Πανεπιστήμια και Ερευνητικά Κέντρα, είτε να εργασθούν στην εκπαίδευση, σε δημόσιες υπηρεσίες, ιδιωτικές επιχειρήσεις και οργανισμούς.

**ΑΡΘΡΟ 3**

**Μεταπτυχιακός Τίτλος**

Το Π.Μ.Σ. απονέμει Δ.Μ.Σ. με τίτλο: «Μαθηματικά και Εφαρμογές» στις εξής δύο Ειδικεύσεις:

• Θεωρητικά Μαθηματικά

• Στατιστική, Μοντελοποίηση και Υπολογιστικές Μέθοδοι.

**ΑΡΘΡΟ 4**

**Χρονική Διάρκεια Σπουδών -Λειτουργία του Π.Μ.Σ**

H χρονική διάρκεια για την απονομή του Διπλώματος Μεταπτυχιακών Σπουδών ορίζεται κατ’ ελάχιστο στα τρία (3) εξάμηνα, στα οποία περιλαμβάνεται και ο χρόνος εκπόνησης και κρίσης της μεταπτυχιακής διπλωματικής εργασίας.

Ο ανώτατος επιτρεπόμενος χρόνος ολοκλήρωσης των σπουδών καθορίζεται σε έξι (6) εξάμηνα.

Η φοίτηση στο Π.Μ.Σ. είναι υποχρεωτική.

Το Π.Μ.Σ. θα λειτουργήσει έως και το ακαδημαϊκό έτος 2029-2030, με δυνατότητα παράτασης, με την επιφύλαξη της μη πιστοποίησης του κατά την περιοδική αξιολόγηση του Τμήματος.

**ΑΡΘΡΟ 5**

**Κατηγορίες Πτυχιούχων/Διπλωματούχων**

Στο Π.Μ.Σ. γίνονται δεκτοί κάτοχοι τίτλων πρώτου κύκλου σπουδών Τμημάτων ΑΕΙ της ημεδαπής και της αλλοδαπής και ειδικότερα Τμημάτων Μαθηματικών, Στατιστικής, Πληροφορικής ή άλλων Τμημάτων Σχολών Θετικών Επιστημών, Πολυτεχνικών Σχολών και άλλων συναφών με το γνωστικό αντικείμενο του Τμήματος Μαθηματικών του Α.Π.Θ., Πανεπιστημιακών Τμημάτων της ημεδαπής ή αντιστοίχων αναγνωρισμένων Τμημάτων της αλλοδαπής και τελειόφοιτοι των ιδίων Τμημάτων, οι οποίοι έχουν εξεταστεί επιτυχώς σε όλα τα υποχρεωτικά μαθήματα του Τμήματος που σπουδάζουν, εκτός από το πολύ ένα, και οι οποίοι θα έχουν ολοκληρώσει τις σπουδές τους το αργότερο έως και την εξεταστική του Σεπτεμβρίου.

**ΑΡΘΡΟ 6**

**Αριθμός και Κριτήρια Επιλογής Εισακτέων**

Ο αριθμός εισακτέων κατ’ έτος ορίζεται κατά ανώτερο όριο σε σαράντα (40) μεταπτυχιακούς φοιτητές, και συγκεκριμένα σε είκοσι (20) μεταπτυχιακούς φοιτητές ανά Ειδίκευση. Το Π.Μ.Σ. δεν μπορεί να λειτουργήσει με λιγότερο από έξι (6) μεταπτυχιακούς φοιτητές [τρεις (3) μεταπτυχιακοί φοιτητές ανά ειδίκευση].

Το Π.Μ.Σ. κατόπιν απόφασης της Συνέλευσης του Τμήματος/, προκηρύσσει θέσεις με ανοικτή διαδικασία. Ειδικότερα, στην πρόσκληση αναφέρονται οι προϋποθέσεις εισαγωγής, αριθμός εισακτέων, κατηγορίες υποψηφίων, τρόπος εισαγωγής, κριτήρια επιλογής, κ.λπ., οι προθεσμίες υποβολής αιτήσεων καθώς και τα δικαιολογητικά που απαιτούνται.

Οι αιτήσεις συνοδευόμενες με τα απαραίτητα δικαιολογητικά κατατίθενται στη Γραμματεία του Τμήματος, είτε σε έντυπη είτε σε ηλεκτρονική μορφή.

Τα κριτήρια επιλογής των εισακτέων, δύνανται να περιλαμβάνουν:

1. Αίτηση (έντυπη, η οποία αναρτάται στην ιστοσελίδα του Τμήματος),
2. Βιογραφικό σημείωμα,
3. Βεβαίωση αναλυτικής βαθμολογίας προπτυχιακών και/ή μεταπτυχιακών σπουδών,
4. Επικυρωμένο αντίγραφο πτυχίου ή διπλώματος (όταν υπάρχει),
5. Έκθεση με περιγραφή στόχων για τη συμμετοχή στο Π.Μ.Σ.,
6. Δύο συστατικές επιστολές. Οι επιστολές κατατίθενται σφραγισμένες μαζί με τα υπόλοιπα δικαιολογητικά ή αποστέλλονται ηλεκτρονικά και έγκαιρα από τους συγγραφείς τους στη διεύθυνση του Τμήματος σύμφωνα με τις οδηγίες που αναρτώνται στην ιστοσελίδα του Τμήματος.

Πλέον των δικαιολογητικών που σχετίζονται με τα παραπάνω κριτήρια ο υποψήφιος δύναται να υποβάλλει, εφόσον τα διαθέτει:

1. Δίπλωμα ή διπλώματα μεταπτυχιακών σπουδών σε ελληνικό Πανεπιστήμιο ή ομοταγές Ίδρυμα της αλλοδαπής.
2. Διδακτορικό τίτλο ελληνικού Πανεπιστημίου ή ομοταγούς Ιδρύματος της αλλοδαπής.
3. Πιστοποιητικά για πιθανή πολύ καλή γνώση της αγγλικής, γαλλικής, γερμανικής, ιταλικής, ισπανικής ή ρωσικής γλώσσας. Εάν ο/η υποψήφιος είναι αλλοδαπός μπορεί να καταθέσει πιστοποιητικά για τη γνώση και της ελληνικής γλώσσας.
4. Αποδεικτικά έγγραφα για τυχόν ερευνητική και συγγραφική δραστηριότητα, για συμμετοχή σε εκπαιδευτικά προγράμματα κινητικότητας σπουδαστών και για επαγγελματική εμπειρία ή συναφούς.

Τα ανωτέρω δικαιολογητικά υποβάλλονται είτε ως ακριβές αντίγραφο είτε ως απλή φωτοτυπία.

**ΑΡΘΡΟ 7**

Η διαδικασία επιλογής των υποψηφίων με απόφαση της Συνέλευσης του Τμήματος, μετά από εισήγηση της Σ.Ε., γίνεται από αρμόδιες Τριμελείς Επιτροπές Επιλογής και Εξέτασης, μία για κάθε ειδίκευση, απαρτιζόμενη από τρία (3) μέλη Δ.Ε.Π.

Η Επιτροπή καταρτίζει πλήρη κατάλογο με όλους τους υποψηφίους και ύστερα από τον σχετικό έλεγχο, απορρίπτει όσους δεν πληρούν τα ελάχιστα κριτήρια που έχουν καθοριστεί από το Τμήμα.

Το πολύ οι δεκαπέντε (15) πρώτοι αυτής της κατάταξης, εφόσον έχουν βαθμό (στην κατάταξη αυτή) μεγαλύτερο ή ίσο από το εβδομήντα (70), επιλέγονται άμεσα. Σημειώνεται ότι είναι δυνατό να καλυφθούν περισσότερες των δεκαπέντε θέσεων σε περίπτωση ισοβαθμίας των τελευταίων εισαγομένων υποψηφιοτήτων. Τα αποτελέσματα της επιλογής αυτής ανακοινώνονται έως τις 31 Ιουλίου. Οι υπόλοιποι υποψήφιοι παραπέμπονται σε συνέντευξη και προφορική εξέταση, οι οποίες διεξάγονται στις αρχές Σεπτεμβρίου με την ευθύνη της Σ.Ε. (δεν απαιτείται νέα αίτηση).

Σε περίπτωση που θέσεις εισακτέων έμειναν κενές, με απόφαση της Συνέλευσης του Τμήματος, μετά από εισήγηση της Σ.Ε., με συμπληρωματική προκήρυξη των κενών θέσεων, δίνεται η δυνατότητα δεύτερης περιόδου υποβολής αιτήσεων κατά το μήνα Αύγουστο. Η διαδικασία επιλογής των νέων υποψηφίων είναι ίδια με αυτή της πρώτης πρόσκλησης, με την συνακόλουθη προσθήκη συνέντευξης και προφορικής εξέτασης.

Μετά την ολοκλήρωση της διαδικασίας, καταρτίζεται ο τελικός πίνακας των επιτυχόντων, που εγκρίνεται από τη Συνέλευση του Τμήματος και αναρτάται στην ιστοσελίδα του Τμήματος..

Σε περίπτωση ισοβαθμίας αν υπάρχουν περισσότεροι υποψήφιοι με τον ίδιο συνολικό αριθμό μορίων, τότε για την τελική τους κατάταξη λαμβάνεται υπόψη ο βαθμός του διπλώματος ή του πτυχίου, αν και σε αυτή την περίπτωση προκύψει ισοβαθμία, τότε για την τελική τους κατάταξη λαμβάνεται υπόψη η μοριοδότηση των συγγενών μαθημάτων προς το ΠΜΣ.

Ενστάσεις μπορούν να υποβληθούν εντός προθεσμίας εντός πέντε (5) εργάσιμών ημερών από την κοινοποίηση των αποτελεσμάτων.

Οι εγγραφές των εισαγομένων μεταπτυχιακών φοιτητών αρχίζουν μετά από ανακοίνωση της Γραμματείας του ΠΜΣ, όπου ορίζεται επιπλέον η χρονική τους διάρκεια και τα αναγκαία δικαιολογητικά.

**ΆΡΘΡΟ 8**

**Διάρκεια και Όροι Φοίτησης**

1. Η χρονική διάρκεια για την απονομή του Διπλώματος Μεταπτυχιακών Σπουδών ορίζεται σε τρία (3) εξάμηνα, εκ των οποίων το τελευταίο εξάμηνο θα διατίθεται για την εκπόνηση και τη συγγραφή της διπλωματικής εργασίας.

2. Ο ανώτατος επιτρεπόμενος χρόνος ολοκλήρωσης των σπουδών καθορίζεται σε έξι εξάμηνα, τα μαθήματα θα πρέπει να ολοκληρωθούν το πολύ σε τέσσερα (4) εξάμηνα και η διπλωματική εργασία σε δύο εξάμηνα.

Στους μεταπτυχιακούς φοιτητές δύναται η δυνατότητα ***μερικής φοίτησης*,** η διάρκεια της οποίας δεν μπορεί να υπερβαίνει το διπλάσιο της κανονικής φοίτησης. Η αίτηση για μερική φοίτηση, κατατίθεται στην αρχή κάθε εξαμήνου, συνοδευόμενη με τα απαιτούμενα από το Τμήμα δικαιολογητικά. Ο μεταπτυχιακός φοιτητής δύναται να παρακολουθήσει τα μισά μαθήματα ανά εξάμηνο του προτεινόμενου προγράμματος σπουδών.

Επίσης στους μεταπτυχιακούς φοιτητές μπορεί να χορηγηθεί, κατόπιν σχετικής αίτησης στην αρχή εξαμήνου, ***αναστολή σπουδών,*** που δεν μπορεί να υπερβαίνει τα δύο (2) συνεχόμενα εξάμηνα. Κατά τη διάρκεια της αναστολής, ο μεταπτυχιακός φοιτητής χάνει την ιδιότητα του φοιτητή. Ο χρόνος αναστολής δεν προσμετράται στην ανώτατη διάρκεια φοίτησης.

Επιπλέον κατόπιν αιτιολογημένης αίτησης πριν την ολοκλήρωση της κανονικής διάρκειας φοίτησης, ο μεταπτυχιακός φοιτητής δύναται να αιτηθεί ***παράταση σπουδών,*** που αφορά στην ολοκλήρωση των σπουδών ή την εκπόνηση της μεταπτυχιακής διπλωματικής εργασίας. Μετά το πέρας της παράτασης σπουδών, ο μεταπτυχιακός φοιτητής διαγράφεται από το Π.Μ.Σ. με απόφαση του συλλογικού οργάνου.

Οι μεταπτυχιακοί φοιτητές έχουν υποχρέωση:

α. Να παρακολουθούν κανονικά και ανελλιπώς το σύνολο των μαθημάτων του ισχύοντος προγράμματος σπουδών.

β. Να υποβάλλουν έγκαιρα τις εργασίες που τους ανατίθενται.

γ. Να σέβονται και να τηρούν τις αποφάσεις των οργάνων του ΠΜΣ, καθώς και την ακαδημαϊκή δεοντολογία.

δ. Να υποβάλλουν στην Γραμματεία πριν από την αξιολόγηση της διπλωματικής τους εργασίας υπεύθυνη δήλωση ότι σε αυτήν δεν περιέχονται στοιχεία λογοκλοπής.

ε. Να υποβάλλουν κάθε φορά εγκαίρως τα ερωτηματολόγια αξιολόγησης του ΠΜΣ καθώς και κάθε άλλο ερωτηματολόγιο που αφορά την λειτουργία ΠΜΣ τα οποία θα τους ζητούνται.

Η μη τήρηση όλων των παραπάνω χωρίς σοβαρή και τεκμηριωμένη δικαιολογία αποτελεί λόγω διαγραφής του μεταπτυχιακού φοιτητή από το πρόγραμμα.

**ΆΡΘΡΟ 9**

**Δικαίωμα Δωρεάν Φοίτησης-Υποτροφίες**

Για την παρακολούθηση του ΠΜΣ δεν προβλέπεται καταβολή διδάκτρων. Με απόφαση της Συνέλευσης του Τμήματος, δύνανται να χορηγούνται υποτροφίες. Οι όροι χορήγησης των υποτροφιών καθορίζονται με απόφαση της Συνέλευσης.

**ΑΡΘΡΟ 10**

**Πρόγραμμα Σπουδών**

**Α. ΔΟΜΗ ΠΡΟΓΡΑΜΜΑΤΟΣ**

Το ΠΜΣ διαρθρώνεται σε τρία(*3*) εξάμηνα. Στο Α΄ και Β΄ εξάμηνο διδάσκονται μαθήματα που επιλέγονται από τους καταλόγους που ακολουθούν, αναγράφονται στον Οδηγό Σπουδών και αναρτώνται στον διαδικτυακό τόπο του Τμήματος. Κάθε ένα από τα παρακάτω μαθήματα αντιστοιχεί σε 3 εβδομαδιαίες ώρες, και 10 μονάδες ECTS.

1. Ειδίκευση Θεωρητικά Μαθηματικά

**Ομάδα Α**

|  |
| --- |
| **Χειμερινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.1 | Αναπαραστάσεις Ομάδων και Αλγεβρών | 3 | 10 |
| Α.2 | Αντιμεταθετική Άλγεβρα | 3 | 10 |
| Α.3 | Εισαγωγή στις Ελλιπτικές Καμπύλες | 3 | 10 |
| Α.4 | Θεωρία Ομάδων και Lie Αλγεβρών | 3 | 10 |
| Α.5 | Αναπαραστάσεις και Ανάλυση Δεδομένων | 3 | 10 |
| Α.6 |  Ειδικά Θέματα Ι | 3 | 10 |
| Α.7 | Ερευνητικό Σεμινάριο | 3 | 10 |
| Α.8 | Πρακτική Άσκηση | 21 | 6 |

|  |
| --- |
| **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.9 | Αλγεβρική Γεωμετρία | 3 | 10 |
| Α.10 | Αλγεβρική Τοπολογία | 3 | 10 |
| Α.11 | Θέματα Μαθηματικής Λογικής | 3 | 10 |
| Α.12 | Ομολογική Άλγεβρα | 3 | 10 |
| Α.13 | Τοπολογική Ανάλυση Δεδομένων | 3 | 10 |
| A.14 | Modular Forms | 3 | 10 |
| A.15 | Ειδικά Θέματα ΙΙ | 3 | 10 |

 **Ομάδα Β**

|  |
| --- |
| **Χειμερινό εξάμηνο** |
| **α/α** | **Τίτλος Μαθήματος** |  Ώρες/Εβδ. | ΕCTS |
| Β.1 | Δυναμικά Συστήματα | 3 | 10 |
| Β.2 | Θεωρία Μέτρου και Ολοκλήρωσης | 3 | 10 |
| Β.3 | Θεωρία Τελεστών | 3 | 10 |
| Β.4 | Κυρτή Ανάλυση | 3 | 10 |
| Β.5 | Μιγαδική Ανάλυση | 3 | 10 |
| Β.6 | Υπερβολική Ανάλυση και Γεωμετρία | 3 | 10 |
| Β.7 | Χώροι Αναλυτικών Συναρτήσεων | 3 | 10 |
| Β.8 | Ειδικά Θέματα Ι | 3 | 10 |
| Β.9 | Ερευνητικό Σεμινάριο | 3 | 10 |
| Β.10 | Πρακτική Άσκηση | 21 | 6 |

|  |
| --- |
| **Εαρινό εξάμηνο** |
| **α/α** | **Τίτλος Μαθήματος** |  Ώρες/Εβδ. | ECTS |
| Β.11 | Αρμονική Ανάλυση | 3 | 10 |
| Β.12 | Διαφορικές Εξισώσεις με Μερικές Παραγώγους  | 3 | 10 |
| Β.13 | Εργοδική Θεωρία | 3 | 10 |
| Β.14 | Ημισύμμορφη Γεωμετρία | 3 | 10 |
| Β.15 | Συναρτησιακή Ανάλυση | 3 | 10 |
| Β.16 | Ειδικά Θέματα ΙΙ | 3 | 10 |

**Ομάδα Γ**

|  |
| --- |
|  **Χειμερινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Γ.1 | Διαφορική Τοπολογία | 3 | 10 |
| Γ.2 | Θεωρία Διαφορισίμων Πολλαπλοτήτων | 3 | 10 |
| Γ.3 | Ολική Διαφορική Γεωμετρία | 3 | 10 |
| Γ.4 | Ομάδες και Άλγεβρες Lie | 3 | 10 |
| Γ.5 | Ειδικά Θέματα Ι | 3 | 10 |
| Γ.6 | Ερευνητικό Σεμινάριο | 3 | 10 |
| Γ.7 | Πρακτική Άσκηση | 21 | 6 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Γ.8 | Αλγεβρική Γεωμετρία | 3 | 10 |
| Γ.9 | Αλγεβρική Τοπολογία | 3 | 10 |
| Γ.10 | Γεωμετρία και Θεωρία Αναπαραστάσεων | 3 | 10 |
| Γ.11 | Γεωμετρία Riemann | 3 | 10 |
| Γ.12 | Θεωρία Δυναμικών Συστημάτων | 3 | 10 |
|  Γ.13 | Συμπλεκτική και Poisson Γεωμετρία  | 3 | 10 |
|  Γ.14 | Ειδικά Θέματα ΙΙ | 3 | 10 |

1. Ειδίκευση Στατιστική, Μοντελοποίηση και Υπολογιστικές Μέθοδοι

**Ομάδα Α**

|  |
| --- |
|  **Χειμερινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.1 | Ανάλυση Σημάτων & Κρυφά Μαρκοβιανά Μοντέλα | 3 | 10 |
| Α.2 | Γραμμικά, Γενικευμένα και Μικτά Μοντέλα | 3 | 10 |
|  Α.3 | Δειγματοληψία και Στατιστική Επεξεργασία | 3 | 10 |
| Α.4 | Θεωρία Δικτύων και Δυναμικά Συστήματα | 3 | 10 |
| Α.5 | Θεωρία Μέτρου και Πιθανοτήτων | 3 | 10 |
| Α.6 | Μέθοδοι Βελτιστοποίησης | 3 | 10 |
| Α.7 | Στατιστική και Λήψη Αποφάσεων | 3 | 10 |
| Α.8 | Στατιστική Μάθηση | 3 | 10 |
| Α.9 | Στοχαστικές Μέθοδοι | 3 | 10 |
| Α.10 | Ειδικά Θέματα Ι | 3 | 10 |
| Α.11 | Ερευνητικό Σεμινάριο | 3 | 10 |

|  |  |  |  |
| --- | --- | --- | --- |
| Α.12 | Πρακτική Άσκηση | 21 | 6 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.13 | Ανάλυση Χρονοσειρών | 3 | 10 |
| Α.14 | Ασυμπτωτική Στατιστική | 3 | 10 |
| Α.15 | Δειγματοληψία και Στατιστική Επεξεργασία | 3 | 10 |
| Α.16 | Επίσημες Στατιστικές (EMOS) | 3 | 10 |
| Α.17 | Θεωρία Παιγνίων | 3 | 10 |
| Α.18 | Πιθανοθεωρητικές Μέθοδοι στη Συνδυαστική | 3 | 10 |
| Α.19 | Πολυμεταβλητή Ανάλυση | 3 | 10 |
| Α.20 | Στοχαστικά Χρηματοοικονομικά | 3 | 10 |
| Α.21 | Τυχαία Γραφήματα και Εφαρμογές | 3 | 10 |
| Α.22 | Ειδικά Θέματα ΙΙ | 3 | 10 |

**Ομάδα Β**

|  |
| --- |
|  **Χειμερινό εξάμηνο**  |
| **α/α** |  **Τίτλος Μαθήματος** |  Ώρες/Εβδ. | ΕCTS |
| Β.1 | Ανάλυση και Σύνθεση Συστημάτων με τη Βοήθεια Η/Υ | 3 | 10 |
| Β.2 | Αριθμητικές Μέθοδοι Επίλυσης Μερικών Διαφορικών Εξισώσεων και Εφαρμογές | 3 | 10 |
| Β.3 | Αυτόματα σε Ημιδακτυλίους | 3 | 10 |
| Β.4 | Εύρωστος Έλεγχος | 3 | 10 |
| Β.5 | Θεωρία Κωδίκων | 3 | 10 |
| Β.6 | Θεωρία Βέλτιστου Ελέγχου | 3 | 10 |
| Β.7 | Θεωρία Τυπικών Γλωσσών | 3 | 10 |
| Β.8 | Μοντελοποίηση Συστημάτων και Έλεγχος Διεργασιών | 3 | 10 |
| Β.9 | Προχωρημένη Αριθμητική Ανάλυση και Επιστημονικός Υπολογισμός | 3 | 10 |
| Β.10 | Ειδικά Θέματα Ι | 3 | 10 |
| Β.11 | Ερευνητικό Σεμινάριο | 3 | 10 |
| Β.12 | Πρακτική Άσκηση | 21 | 6 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Β.13 | Αλγόριθμοι και Πολυπλοκότητα | 3 | 10 |
| Β.14 |  Θεωρία Πολυμεταβλητών Συστημάτων | 3 | 10 |
| Β.15 | Κρυπτογραφία | 3 | 10 |
| Β.16 | Κυρτή Βελτιστοποίηση | 3 | 10 |
| Β.17 | Μέθοδοι Βέλτιστου Ελέγχου και Πρόβλεψη Καταστάσεων | 3 | 10 |
| Β.18 | Μοντελοποίηση Συστημάτων και Έλεγχος Διεργασιών | 3 | 10 |
| Β.19 | Προβλεπτικός Έλεγχος | 3 | 10 |
| Β.20 | Συστήματα Διακριτού Χρόνου και Έλεγχος Διαδικασιών Μέσω Η/Υ | 3 | 10 |
| Β.21 | Ειδικά Θέματα ΙΙ | 3 | 10 |

Στο Α’ και Β’ εξάμηνο προσφέρονται τουλάχιστον τέσσερα (4) μαθήματα ανά ειδίκευση από τα οποία ο κάθε φοιτητής επιλέγει τουλάχιστον τρία (3) που αντιστοιχούν σε τριάντα (30) ECTS. Για την απόκτηση του Μ.Δ.Ε. κάθε φοιτητής υποχρεούται να παρακολουθήσει με επιτυχία τουλάχιστον έξι (6) μαθήματα της ειδίκευσης στα δύο πρώτα εξάμηνα και να εκπονήσει στο Γ’ εξάμηνο Διπλωματική Εργασία, η οποία και στις δύο ειδικεύσεις πιστώνεται με 30 μονάδες ΕCTS, συγκεντρώνοντας (από μαθήματα και Διπλωματική Εργασία) 90 μονάδες ECTS.

Στην ειδίκευση των Θεωρητικών Μαθηματικών κάθε φοιτητής υποχρεούται να παρακολουθήσει με επιτυχία τουλάχιστον ένα (1) μάθημα από τις ομάδες Α, Β και Γ. Στην ειδίκευση της Στατιστικής, Μοντελοποίησης και Υπολογιστικών Μεθόδων ο κάθε φοιτητής υποχρεούται να παρακολουθήσει με επιτυχία τουλάχιστον δύο (2) μαθήματα από τις ομάδες Α και Β. Με αίτηση προς τη Σ.Ε. και έγκριση της Συνέλευσης, μέχρι δύο (2) μαθήματα μπορούν να αντικατασταθούν από σχετικό μάθημα άλλης ειδίκευσης ή άλλου σχετικού ΠΜΣ. Εκτός από τα μεταπτυχιακά μαθήματα, οι φοιτητές του Π.Μ.Σ., ως μέρος των σπουδών τους, δύνανται να ασκούν Επικουρικό Διδακτικό Έργο. Οι επικουρίες εκπαιδευτικού έργου περιλαμβάνουν όλα τα επί μέρους καθήκοντα (συνήθως επίβλεψη εργαστηρίων, φροντιστήρια, κ.ο.κ.) που ανατίθενται από το Τμήμα στα πλαίσια της διεξαγωγής προπτυχιακών μαθημάτων, εξετάσεων, και όλων των εκπαιδευτικών διαδικασιών. Οι επικουρίες εκπαιδευτικού έργου είναι προαιρετικές για έως δύο (2) εξάμηνα του Π.Μ.Σ.. Απαραίτητη προϋπόθεση είναι η επιτυχής ολοκλήρωση των μαθημάτων. Ο φοιτητής αιτείται προς την Σ.Ε. την διάθεση του για επικουρικό διδακτικό έργο και η Συνέλευση του Τμήματος εγκρίνει την αίτηση αυτή.

Ο ελάχιστος αριθμός των εγγεγραμμένων μεταπτυχιακών φοιτητών για να προσφερθεί ένα μεταπτυχιακό μάθημα είναι τρία (3). Αν ο αριθμός φοιτητών στο τέλος της τρίτης εβδομάδας των μαθημάτων είναι μικρότερος του τρία (3), ο διδάσκων οφείλει να ενημερώσει τη Συνέλευση, ώστε η διδασκαλία του μαθήματος να διακοπεί. Για κάθε μάθημα, μπορεί να δηλώνονται στον Οδηγό Σπουδών προαπαιτούμενα μαθήματα.

**Γ. ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ**

Εφόσον ο μεταπτυχιακός φοιτητής έχει εξετασθεί επιτυχώς σε όλα τα μαθήματα του Α’ και του Β’ εξαμήνου του ΠΜΣ, μπορεί να ενταχθεί κατά την έναρξη του Γ’ εξαμήνου στη διαδικασία εκπόνησης της μεταπτυχιακής διπλωματικής του εργασία, η οποία και στις δυο ειδικεύσεις πιστώνεται με 30 μονάδες ECTS συγκεντρώνοντας (από μαθήματα και Διπλωματική Εργασία) 90 μονάδες ECTS. Μετά από αίτηση στην Σ.Ε. του Π.Μ.Σ. και έγκριση της Συνέλευσης, η γλώσσα στην οποία θα συνταχθεί η μεταπτυχιακή διπλωματική εργασία μπορεί να είναι είτε η ελληνική είτε η αγγλική.

Ο μεταπτυχιακός φοιτητής αιτείται την έναρξη της μεταπτυχιακής διπλωματικής εργασίας. Στην αίτηση αναγράφεται ο προτεινόμενος τίτλος, ο προτεινόμενος επιβλέπων και επισυνάπτεται περίληψη της προτεινόμενης εργασίας.

Η Συντονιστική Επιτροπή, εφόσον εγκρίνει την αίτηση, εισηγείται τη συγκρότηση προς τη Συνέλευση του Τμήματος ή συγκροτεί Τριμελή Συμβουλευτική Επιτροπή.

Δικαίωμα επίβλεψης διπλωματικών εργασιών έχουν οι διδάσκοντες όπως αυτοί αναφέρονται στην παρ. 1 του άρθρου 83 του ν. 4957/2022.

Στην οικεία πράξη καθορίζονται μεταξύ άλλων η έκταση, η γραμματοσειρά, ο τρόπος συγγραφής, ο αριθμός αντιτύπων της μεταπτυχιακής διπλωματικής εργασίας που θα κατατεθεί και οτιδήποτε άλλο σχετικό με τη δομή καθώς και χρονοδιάγραμμα διορθώσεών της.

Η παρουσίαση της μεταπτυχιακής διπλωματικής εργασίας υποστηρίζεται ενώπιον της Τριμελούς Εξεταστικής Επιτροπής σε ημερομηνία και τόπο που ορίζεται από τη Σ.Ε. του ΠΜΣ.

Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντικατάσταση του επιβλέποντα ή μέλους της Τριμελούς Εξεταστικής Επιτροπής μετά από απόφαση της Συνέλευσης του Τμήματος.

Δεν είναι δυνατή η αλλαγή του θέματος της μεταπτυχιακής διπλωματικής εργασίας του φοιτητή, παρά μόνο με απόφαση της ΣΕ, μετά από αιτιολογημένη εισήγηση του επιβλέποντος καθηγητή. Η αλλαγή θέματος μεταπτυχιακής διπλωματικής εργασίας δεν αποτελεί σε καμία περίπτωση λόγο για παράταση των προβλεπόμενων προθεσμιών.

**Άρθρο 11**

**Τρόπος οργάνωσης της εκπαιδευτικής διαδικασίας**

Κάθε εξάμηνο περιλαμβάνει τουλάχιστον δεκατρείς (13) εβδομάδες διδασκαλίας.

Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήματος, κατόπιν εισήγησης της Συντονιστικής Επιτροπής του Π.Μ.Σ.

Η διδακτική δραστηριότητα περιλαμβάνει τον καθορισμό του περιεχομένου του μαθήματος στο πλαίσιο της ύλης της ειδικότερης θεματικής του, βιβλιογραφία, σημειώσεις και τρόπο αξιολόγησης.

Τα μαθήματα θα πραγματοποιούνται δια φυσικής παρουσίας. Σε συνθήκες έκτακτης ανάγκης και μετά από έγκριση της Σ.Ε. του Π.Μ.Σ. η οργάνωση της εκπαιδευτικής διαδικασίας διεξάγεται με τη χρήση μεθόδων εξ΄ αποστάσεως διδασκαλίας. Με απόφαση Συνέλευσης ένα μεταπτυχιακό μάθημα το εξάμηνο ανά ειδίκευση μπορεί να γίνει εξολοκλήρου υβριδικά όταν παρακολουθείται από μεταπτυχιακούς φοιτητές άλλων (συναφών) Τμημάτων των ΑΕΙ της ημεδαπής ή αντίστοιχων τμημάτων της αλλοδαπής

Το πρόγραμμα είναι πλήρους και υποχρεωτικής παρακολούθησης για το σύνολο των διδασκόμενων μαθημάτων. Το όριο απουσιών που δικαιούται ο κάθε μεταπτυχιακός σπουδαστής είναι μέχρι τρεις (3) σε κάθε μάθημα ή εξάμηνο, ασχέτως αν πρόκειται για απουσίες δικαιολογημένες ή αδικαιολόγητες.

**Άρθρο 12**

**Έλεγχος γνώσεων**

1. Η αξιολόγηση των μεταπτυχιακών φοιτητών διενεργείται αποκλειστικά από το διδάσκον προσωπικό του ΠΜΣ. Ο έλεγχος στα επιμέρους μαθήματα θα γίνεται με γραπτές ή προφορικές εξετάσεις, εκπόνηση εργασιών ή συνδυασμό των ανωτέρω. Οι εξετάσεις δύνανται να διενεργηθούν είτε διαδικτυακά είτε με χρησιμοποίηση ηλεκτρονικών πιστοποιημένων εφαρμογών.

2. Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από μηδέν (0) έως δέκα (10), ως εξής: Άριστα (8,5 έως 10), Λίαν Καλώς (6,5 έως 8,49), Καλώς (6 έως 6,49). Προκειμένου να θεωρηθεί επιτυχής η ολοκλήρωση ενός μαθήματος, θα πρέπει τόσο ο εν λόγω μέσος όρος όσο και ο βαθμός εξετάσεως εκάστου μαθήματος να είναι τουλάχιστον έξι (6).

3. Ο μεταπτυχιακός φοιτητής που αποτυγχάνει στις εξετάσεις ενός μαθήματος βαθμολογείται με βαθμό «Ε» (Επανάληψη). O φοιτητής που βαθμολογείται με βαθμό «Ε» σε ένα ή δύο μαθήματα ενός εξαμήνου επανεξετάζεται μία και μόνο φορά σε αυτά σε διάστημα τριών μηνών από την έκδοση των αποτελεσμάτων. Σε περίπτωση νέας αποτυχίας αποβάλλεται από το ΠΜΣ, με απόφαση της Συνέλευσης του Τμήματος. Αν ένας φοιτητής βαθμολογηθεί με βαθμό «Ε» σε περισσότερα από δύο μαθήματα ενός εξαμήνου αποβάλλεται από το ΠΜΣ, με απόφαση της Συνέλευσης του Τμήματος.

4. Βαθμός «ΕΛΛ» (ελλιπώς) δίδεται από τον διδάσκοντα σε ειδικές περιπτώσεις κατά την κρίση του, όπως αδυναμία του μεταπτυχιακού φοιτητή να λάβει μέρος στις εξετάσεις ή να παραδώσει εργασία για λόγους επαγγελματικούς ή υγείας. Στην περίπτωση αυτή, ορίζεται νέα τακτή προθεσμία και εφόσον εντός αυτής ο σπουδαστής εκπληρώσει όλες του τις υποχρεώσεις, ο βαθμός «ΕΛΛ» (ελλιπώς) δύναται να αντικατασταθεί με κανονικό βαθμό.

5. Ο βαθμός του Διπλώματος Μεταπτυχιακών Σπουδών (Δ.Μ.Σ.) προκύπτει από τον σταθμικό μέσο όρο των μαθημάτων του Π.Μ.Σ. και της Μεταπτυχιακής Διπλωματικής Εργασίας (η στάθμιση γίνεται από τις πιστωτικές μονάδες των μαθημάτων και της Μ.Δ.Ε.) και υπολογίζεται, με ακρίβεια δεύτερου δεκαδικού ψηφίου, με τον ακόλουθο τρόπο: O βαθμός κάθε μαθήματος και της Μεταπτυχιακής Διπλωματικής Εργασίας πολλαπλασιάζεται με τον αντίστοιχο αριθμό πιστωτικών μονάδων (ECTS) και το άθροισμα των γινομένων διαιρείται με τον αριθμό των πιστωτικών μονάδων που απαιτούνται για τη λήψη του Δ.Μ.Σ. Συγκεκριμένα:

Βαθμός Δ.Μ.Σ. =

Βαθμός μαθήματος 1 Χ ECTS μαθήματος 1 + Βαθμός μαθήματος 2 Χ ECTS μαθήματος 2 + …+ Βαθμός μεταπτυχιακής διπλωματικής εργασίας Χ ECTS μεταπτυχιακής διπλωματικής εργασίας) / Συνολικός αριθμός ECTS.

**ΆΡΘΡΟ 13**

 **Όργανα Διοίκησης του ΠΜΣ**

Τα αρμόδια Όργανα για τη διοίκηση και λειτουργία του ΠΜΣ είναι:

Η **Σύγκλητος του ΑΠΘ**, η οποία ασκεί αρμοδιότητες όπως αυτές ορίζονται κατά την κείμενη νομοθεσία.

**Η Επιτροπή Μεταπτυχιακών Σπουδών του ΑΠΘ****,** που αποτελείται από τον Αντιπρύτανη, ως Πρόεδρο, που είναι αρμόδιος για τα ακαδημαϊκά θέματα και από ένα (1) μέλος Διδακτικού Προσωπικού (Δ.Ε.Π.) από κάθε Σχολή και ένα μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), και Ειδικού Εκπαιδευτικού Προσωπικού (Ε.Ε.Π.)

**Η Συνέλευση του Τμήματος,** η οποία ασκεί τις αρμοδιότητες της παρ. 2 του άρθρου 82 του ν. 4957/2022.

Η **Συντονιστική Επιτροπή (Σ.Ε.)**, αποτελείται από τον Διευθυντή του Π.Μ.Σ. και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος, που έχουν συναφές γνωστικό αντικείμενο με αυτό και αναλαμβάνουν διδακτικό έργο στο ΠΜΣ. Τα μέλη της Σ.Ε. καθορίζονται με απόφαση της Συνέλευσης του Τμήματος.

**Ο Διευθυντής**  του Π.Μ.Σ. προέρχεται από τα μέλη Δ.ΕΠ. του Τμήματος κατά προτεραιότητα βαθμίδας καθηγητής ή αναπληρωτή καθηγητής και ορίζεται με απόφαση της Συνέλευσης του Τμήματος με διετή θητεία, με δυνατότητα ανανέωσης χωρίς περιορισμό.

**ΆΡΘΡΟ 14**

 **Διδάσκοντες**

Το διδακτικό έργο των Προγραμμάτων Μεταπτυχιακών Σπουδών ανατίθεται από το αρμόδιο όργανο στις ακόλουθες κατηγορίες διδασκόντων:

1. Μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.)του Τμήματος ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
2. Ομότιμους Καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημάτων του ίδιου ή άλλου Α.Ε.Ι.,
3. Συνεργαζόμενους Καθηγητές,
4. Εντεταλμένους διδάσκοντες,
5. Επισκέπτες Καθηγητές ή επισκέπτες ερευνητές,
6. Ερευνητές και ειδικούς λειτουργικούς επιστήμονες ερευνητικών και τεχνολογικών φορέων του άρθρου 13 του ν. 4310/2014 (Α΄258) ή λοιπών ερευνητικών κέντρων και ινστιτούτων της ημεδαπής ή αλλοδαπής,
7. Επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο γνωστικό αντικείμενο του Π.Μ.Σ.

Ο αριθμός των μαθημάτων της ειδίκευσης, στα οποία ο υπεύθυνος διδάσκων δεν είναι μέλος Δ.Ε.Π. του Τμήματος Μαθηματικών δεν μπορεί ανά εξάμηνο να υπερβαίνει σε αναλογία το 40% των μαθημάτων που προσφέρει η ειδίκευση, εκτός από εξαιρετικές περιπτώσεις με έγκριση της Συνέλευσης. Η ευθύνη ανάθεσης διδασκαλίας ανήκει στην Συνέλευση. Απαγορεύεται η αποκλειστική απασχόληση των μελών Δ.Ε.Π. του Τμήματος Μαθηματικών στο Π.Μ.Σ.

Με απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την επίβλεψη διδάσκοντος του Π.Μ.Σ.

Στις υποχρεώσεις των διδασκόντων περιλαμβάνονται μεταξύ άλλων η περιγραφή του μαθήματος ή των διαλέξεων, η παράθεση της βιβλιογραφίας, ο τρόπος εξέτασης του μαθήματος, η επικοινωνία με τους μεταπτυχιακούς φοιτητές.

**ΆΡΘΡΟ 15**

**Πόροι Προγράμματος-Οικονομική Διαχείριση**

Οι πόροι του Π.Μ.Σ. προέρχονται από:

α. Προϋπολογισμό του Α.Π.Θ.,

β) Προϋπολογισμό του ΥΠ.Π.Ε.Θ.,

γ) Ειδικός Λογαριασμός Κονδυλίων Έρευνας (Ε.Λ.Κ.Ε.) του Α.Π.Θ.,

δ) δωρεές, χορηγίες, κληροδοτήματα και πάσης φύσεως οικονομικές ενισχύσεις,

ε) πόρους από ερευνητικά έργα ή προγράμματα,

στ) κάθε άλλη νόμιμη πηγή. ιδίους πόρους του ΑΠΘ.

 Η διαχείριση των πόρων του Π.Μ.Σ. γίνεται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Α.Π.Θ. Δεν προβλέπονται τέλη φοίτησης για τους φοιτητές του ΠΜΣ.

**ΆΡΘΡΟ 16**

**Αξιολόγηση-Περιοδική Αξιολόγηση Π.Μ.Σ.**

**Η αξιολόγηση των μαθημάτων** διενεργείται σύμφωνα με τα ισχύοντα πρότυπα του ΑΠΘ. Μετά την ολοκλήρωση ενός μαθήματος, οι μεταπτυχιακοί φοιτητές το αξιολογούν ηλεκτρονικά, μέσω του πληροφοριακού Συστήματος της ΜΟΔΙΠ του ΑΠΘ.

**Η αξιολόγηση των διδασκόντων** γίνεται με κριτήρια τις γνώσεις και την ικανότητα μετάδοσής τους στους φοιτητές, το επίπεδο της προετοιμασίας τους, τη χρησιμοποίηση της πλέον σύγχρονης και διεθνώς καθιερωμένης - για υψηλού επιπέδου μεταπτυχιακές σπουδές - βιβλιογραφίας, την προθυμία τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών εξετάσεων, την τήρηση των ωρών διδασκαλίας του μαθήματος και των ωρών γραφείου κ.λπ.

Το Π.Μ.Σ. αξιολογείται στο πλαίσιο της **περιοδικής αξιολόγησης/πιστοποίησης** της ακαδημαϊκής μονάδας από την Εθνική Αρχή Ανώτατης Εκπαίδευσης.

Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγορά εργασίας, ο βαθμός συμβολής του στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης λειτουργίας του, καθώς και λοιπά σχετικά με την ποιότητα του έργου που παράγεται και τη συμβολή του στην εθνική στρατηγική για την ανώτατη εκπαίδευση.

Αν κατά το στάδιο της αξιολόγησης κριθεί ότι δεν πληροί τις προϋποθέσεις συνέχισης της λειτουργίας του, η λειτουργία του ολοκληρώνεται με την αποφοίτηση των ήδη εγγεγραμμένων φοιτητών σύμφωνα με την απόφαση ίδρυσης και τον κανονισμό μεταπτυχιακών και διδακτορικών σπουδών.

**ΆΡΘΡΟ 17**

**Ακαδημαϊκή δεοντολογία και λογοκλοπή**

1. Καταθέτοντας οποιαδήποτε μεταπτυχιακή εργασία, ο μεταπτυχιακός φοιτητής υποχρεούται να αναφέρει αν χρησιμοποίησε το έργο και τις απόψεις άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας κάποιου άλλου, καθώς και η χρησιμοποίηση εργασίας άλλου -δημοσιευμένης ή μη- χωρίς τη δέουσα αναφορά. Η παράθεση οποιουδήποτε υλικού τεκμηρίωσης, ακόμη και από μελέτες του ιδίου του υποψηφίου, χωρίς σχετική αναφορά, μπορεί να στοιχειοθετήσει απόφαση της Συνέλευσης του Τμήματος για διαγραφή του. Στις παραπάνω περιπτώσεις και μετά από αιτιολογημένη εισήγηση του επιβλέποντος καθηγητή, η Συνέλευση του Τμήματος μπορεί να αποφασίσει τη διαγραφή του.

2. Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται στη Συντονιστική Επιτροπή του Π.Μ.Σ. για κρίση και εισήγηση για αντιμετώπιση του προβλήματος στη Συνέλευση του Τμήματος. Ως παραβάσεις θεωρούνται και τα παραπτώματα της αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό φοιτητή κατά τη συγγραφή εργασιών στο πλαίσιο των μαθημάτων ή την εκπόνηση μεταπτυχιακής διπλωματικής εργασίας.

**ΑΡΘΡΟ 18**

**Απονομή Διπλώματος Μεταπτυχιακών Σπουδών**

Η Συνέλευση του Τμήματος διαπιστώνει την επιτυχή ολοκλήρωση της φοίτησης και αποφασίζει να απονεμηθεί το Δίπλωμα Μεταπτυχιακών Σπουδών στους αποφοιτήσαντες.

Ο τίτλος του Διπλώματος Μεταπτυχιακών Σπουδών (Δ.Μ.Σ.) είναι δημόσιο έγγραφο και εκδίδεται από τη Γραμματεία του Τμήματος. Στο Δίπλωμα αναγράφονται το Τμήμα, το έμβλημα του ΑΠΘ, η χρονολογία περάτωσης των σπουδών, η χρονολογία έκδοσης του Δ.Μ.Σ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού φοιτητή και ο χαρακτηρισμός αξιολόγησης Καλώς, Λίαν Καλώς, Άριστα.

Επιπλέον του Διπλώματος Μεταπτυχιακών Σπουδών, χορηγείται Παράρτημα Διπλώματος, το οποίο είναι ένα επεξηγηματικό έγγραφο που παρέχει πληροφορίες σχετικά με την φύση, το επίπεδο, το γενικότερο πλαίσιο εκπαίδευσης, το περιεχόμενο και το καθεστώς των σπουδών, οι οποίες ολοκληρώθηκαν με επιτυχία και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων.

Οι αποφοιτήσαντες μεταπτυχιακοί φοιτητές μπορούν να λαμβάνουν, και πριν από την επίσημη αναγόρευσή τους ως διπλωματούχων, πιστοποιητικό για την επιτυχή αποπεράτωση του κύκλου σπουδών του ΠΜΣ.

Το τελετουργικό αποφοίτησης ορίζεται με απόφαση της Συνέλευσης του Τμήματος.

**ΑΡΘΡΟ 19**

**Μεταβατικές Διατάξεις**

Όσα θέματα δεν προβλέπονται με την παρούσα πράξη ρυθμίζονται με την ισχύουσα νομοθεσία. Η ισχύς της απόφασης άρχεται με την δημοσίευσή της.

**Β. Την έγκριση, από το ακαδημαϊκό έτος 20…-20…, του κανονισμού λειτουργίας του Προγράμματος Μεταπτυχιακών Σπουδών με τίτλο «Μαθηματικά και Εφαρμογές» του Τμήματος Μαθηματικών της Σχολής Θετικών Επιστημών του Αριστοτελείου Πανεπιστημίου Θεσσαλονίκης, σύμφωνα με τις διατάξεις του Ν.4957/2022 όπως ισχύουν, ως εξής:**

**ΕΔΩ ΘΑ ΜΕΤΑΦΕΡΕΤΑΙ Η ΤΕΛΙΚΗ/ΔΙΟΡΘΩΜΕΝΗ ΕΚΔΟΣΗ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ**

**Η απόφαση αυτή να δημοσιευθεί στην Εφημερίδα της Κυβερνήσεως.**

**ΕΣΩΤΕΡΙΚΗ ΔΙΑΝΟΜΗ**

* Κοσμητεία Σχολής………………

**Ο Πρύτανης**

**Χαράλαμπος Ν. Φείδας**

**Καθηγητής Τμήματος Γεωλογίας**

* Τμήμα …………….
* Τμήμα Σπουδών
* ΜΟ.ΔΙ.Π.
* Υπηρεσία Υποστήριξης Π.Μ.Σ.
* Γραμματεία Συγκλήτου
* Τμήμα Γενικού Αρχείου

**ΤΑ ΕΠΙΣΤΥΝΑΠΤΟΜΕΝΑ ΠΑΡΑΡΤΗΜΑΤΑ ΕΞΑΙΡΟΥΝΤΑΙ ΤΗΣ ΔΗΜΟΣΙΕΥΣΗΣ ΤΟΥΣ ΣΤΗΝ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ**

**ΠΑΡΑΡΤΗΜΑ Ι**

**ΜΕΛΕΤΗ ΣΚΟΠΙΜΟΤΗΤΑΣ ΚΑΙ ΒΙΩΣΙΜΟΤΗΤΑΣ**

**ΠΑΡΑΡΤΗΜΑ ΙΙ**

**ΑΝΑΛΥΤΙΚΟΣ ΠΡΟΥΠΟΛΟΓΙΣΜΟΣ (περιλαμβάνεται ο συνολικός προϋπολογισμός)**

**ΠΑΡΑΡΤΗΜΑ ΙΙΙ**

**ΕΚΘΕΣΗ ΑΝΑΛΥΣΗΣ ΜΕΘΟΔΩΝ ΤΗΣ ΕΞ’ ΑΠΟΣΤΑΣΕΩΣ ΟΡΓΑΝΩΣΗΣ ΤΗΣ ΕΚΠΑΙΔΕΥΤΙΚΗΣ ΔΙΑΔΙΚΑΣΙΑΣ**

***(μόνο όταν το ΠΜΣ περιλαμβάνει εξ΄αποστάσεως εκπαιδευτική διαδικασία)***